**Pravidlá bezpečnosti a ochrany zdravia pri práci pre žiakov Katolíckeho gymnázia Štefana Moysesa**

Za účelom zvýšenia bezpečnosti pri vyučovaní a mimoškolskej činnosti, ochrany zdravia a predchádzaniu úrazom, požiarom a iným udalostiam poškodzujúcim osobné zdravie, alebo zdravie iných, školský a osobný majetok, je žiak povinný dodržiavaťnasledujúce pokyny:

1. **VŠEOBECNE**

Pre žiakov vo vyučovacích priestoroch, na exkurziách, výletoch, vychádzkach, lyžiarskych výcvikových kurzoch a pod. platí v plnom rozsahu Školský poriadok Katolíckeho gymnázia Štefana Moysesa. Na jeho základe sú žiaci povinní správať sa:

* podľa pokynov vyučujúcich a ďalších zodpovedných pracovníkov a zamestnancov školy
* podľa pokynov platných pre dané prostredie (pri exkurziách vo výrobných podnikoch, v múzeách, chránených oblastiach a pod.), v ktorom prebieha školská akcia, výchovno-vzdelávací proces, resp. mimoškolská činnosť a podľa pokynov pracovníkov týchto zariadení

Školský poriadok predpokladá rešpektovanie zákazu fajčiť, používať alkoholické nápoje a omamné látky v škole a na školských akciách v škole i mimo budovu školy.

B. **V PRIESTOROCH ŠKOLY POČAS A MIMO VYUČOVANIA**

* Pri presune po chodbách dodržiavať všetky pravidlá bezpečnosti, predchádzať vzniku úrazov (hlavne po schodoch), riadiť sa pokynmi dozor konajúcich profesorov.
* Pri presune medzi budovami je žiak povinný premiestňovať sa po určenej trase, správať sa podľa pravidiel cestnej premávky /prechod cez cestu len cez prechod pre chodcov, presun po chodníku, prípadne po ľavej strane komunikácie/. Žiakom sa zakazuje pri presune cez mesto vzďaľovať sa bez dovolenia od skupiny.
* Pri práci v laboratóriách, kde je možnosť vzniku úrazu, najmä pri práci so sklom, plynom, ortuťou, kyselinami, horľavými látkami, el. prúdom, treba postupovať opatrne, podľa pokynov vyučujúcich, dodržiavať bezpečnostné pravidlá, požiarne predpisy a laboratórny poriadok, používať ochranné plášte a iné pomôcky. Každú poruchu na používanom prístroji ihneď zahlásiť vyučujúcemu. Nie je prípustné, aby ju žiak odstraňoval sám. Pri práci s el. prúdom možno zapnúť el. obvod len po kontrole vyučujúcim.
* Žiakom je zakázané obsluhovať didaktickú techniku, pretože nie sú poučení o rizikách jej použitia.
* Na hodinách telesnej a športovej výchovy a mimoškolskej krúžkovej činnosti dbať na bezpečnosť pri cvičení na náradí a pri loptových hrách. Dbať na bezpečnosť svoju i spolužiakov pri hrách v športovom areáli školy, v telocvični, v posilňovni a v iných priestoroch školy počas vyučovanie, po vyučovaní alebo cez prestávky.
* Bez meškania upozorniť vyučujúceho, dozor konajúceho, či ktoréhokoľvek člena pedag. zboru alebo zamestnanca školy na nedostatky či poruchy, ktoré by mohli ohroziť zdravie, spôsobiť požiar alebo hmotné škody.
* Vo všetkých priestoroch školy, v ktorých sa vyučovací i mimovyučovací proces riadi osobitnými vnútornými predpismi, ich plne dodržiavať (laboratóriá CHE, FYZ, učebne INF, telocvičňa, posilňovňa, knižnica...).
* Zúčastňovať sa školení, poučení a výcvikov uskutočňovaných školou, triednym učiteľom alebo iným pracovníkom školy v záujme zvýšenia bezpečnosti a ochrany zdravia pri práci.
* Svoju účasť na osvojení základných povinností na úseku bezpečnosti a ochrany zdravia pri práci potvrdiť podpisom.
* Nosiť bezpečnú obuv (vhodné prezuvky, nie topánky na vysokom opätku).
* Je zakázané vykláňať sa z okien. Žiakom sa zakazuje čistiť okenné tabule. Poškodenie okennej tabule treba ihneď hlásiť triednemu učiteľovi.
* Každý žiak sa pohybuje krokom, nikdy nie behom. Pohybuje sa vždy po pravej strane komunikácie. Zakazuje sa kĺzať po chodbách, po chodníkoch v areáli školy a pred budovou školy v zimnom období, spúšťať sa dolu zábradlím, nakláňať sa cez zábradlie, a pod.

C. **NA VYCHÁDZKACH , EXKURZIÁCH, KURZOCH VÝLETOCH A POD.**

* Pri výletoch, exkurziách a zájazdoch a pod. dbať, aby sa týchto akcií zúčastnili len tí žiaci, ktorých zdravotný stav vyhovuje podmienkam a programu akcie. V prípade pochybnosti je potrebné požiadať lekára o vyjadrenie.
* Dodržiavať bezpečnostné opatrenia a program akcie, s ktorým žiakov na začiatku akcie oboznámi zodpovedný pedagogický pracovník. Nevzďaľovať sa bez jeho súhlasu.
* Dodržiavať pokyny o vhodnom oblečení, obuvi, batožine, správaní sa v dopravných prostriedkoch, v meste, na vodných tokoch, rešpektovať pokyny príslušníkov polície. Pri turistických akciách dodržiavať vyznačenú trasu, nepoužívať skratky, vyhýbať sa snehovým poliam. Horolezecké túry sú zakázané.
* Ak vedúci školskej akcie povolí kúpanie, kúpať sa len na kúpaliskách schválených okresným hygienikom. Je zakázané sa kúpať na otvorených a vopred nepreskúmaných vodných plochách. Neplavci sa môžu zdržiavať pod dozorom výlučne v priestoroch pre nich označených.
* Člnkovanie je povolené len v stojatých a strážených vodných plochách, kde je to povolené, a to len v prítomnosti sprievodcu/dozoru a so záchrannými pásmi pre žiakov. Je zakázané kúpať sa, člnkovať a plávať pri zvýšenom stave vody.
* Pri pobyte v chránených prírodných oblastiach riadiť sa prísne pokynmi sprievodcov, rešpektovať pokyny Horskej služby. Predchádzať úrazom a dodržiavať verejný poriadok.
* Pri lyžiarskych výcvikových kurzoch a iných kurzoch riadiť sa pokynmi vedúceho, ktorý zodpovedá za bezpečnosť žiakov počas celej akcie.   
  Podľa vyhlášky o opatreniach proti prenosným chorobám predložiť písomné prehlásenie od rodičov, že ošetrujúci lekár nenariadil účastníkovi akcie karanténu a že nie je známe , že by v poslednom čase menovaný prišiel do styku s osobami, ktoré ochoreli prenosnými chorobami.
* Pred začiatkom výcviku podriadiť sa kontrole výstroja, bezpečnosti lyžiarskeho viazania a primeraného oblečenia podľa poveternostných podmienok.
* V prípade, že žiak utrpí úraz, ihneď upozorní dozor konajúceho vyučujúceho.  
  Povinnosť ohlásiť úraz majú aj žiaci, vyučujúci alebo iné osoby, ak boli svedkom úrazu. Podľa možnosti musia poskytnúť prvú pomoc a byť prítomní pri spísaní záznamu úrazu, ak je absencia žiaka väčšia ako jeden deň, mimo dňa, kedy bol postihnutý ošetrený lekárom.
* V čase organizovanej činnosti nie je dovolené používať na pitie nepitnú vodu alebo vodu z neznámych zdrojov, či požívať potraviny neznámeho pôvodu.
* Sústavne dodržiavať zásady sebakontroly, nevystavovať sa nebezpečenstvu z ľahostajnosti, či pobytu na neznámych a nepreskúmaných miestach.

D. **POŽIARNA OCHRANA**

V oblasti požiarnej ochrany za účelom zabezpečenia preventívnych opatrení v predchádzaní požiarom sú žiaci povinní :

* vo všetkých objektoch a priestoroch školy správať sa tak, aby nezapríčinili vznik požiaru
* dodržiavať školský poriadok a v prípade vzniku požiaru riadiť sa požiarnymi poplachovými smernicami
* pri práci s horľavými látkami v laboratóriách postupovať podľa pokynov vyučujúceho a prísne dodržiavať pravidlá bezpečnosti pri práci
* udržiavať v dobrom stave obsluhované zariadenia, prístroje, pomôcky, čistotu a poriadok v učebniach, laboratóriách a ostatných priestoroch školy
* po skončení vyučovania vypnúť všetky používané elektrické, plynové a iné tepelné spotrebiče
* dodržiavať všetky nariadenia a plniť opatrenia určené na zabezpečenie účinnej prevencie vzniku požiaru vo vyučovacom procese
* nedotýkať sa obnažených živých častí elektrických zariadení pod napätím, nepoužívať zariadenia, ktoré sú poškodené
* týždenníci v jednotlivých triedach sú povinní dbať, aby po skončení boli učebne  z hľadiska požiarnej ochrany v bezporuchovom stave (vypnuté svietidlá, el. spotrebiče, plyn. spotrebiče)
* každý, kto spozoruje požiar, vyhlási požiarny poplach zvolaním " HORÍ" a ohlási ho na ohlasovňu požiarov, ktorá sa nachádza v kancelárii sekretariátu riaditeľa školy a je označená tabuľkou "OHLASOVŇA POŽIAROV", resp. na vrátnici školy
* v záujme predchádzania vzniku požiarov žiaci informujú vyučujúcich o zistených poruchách na úseku požiarnej ochrany
* podriaďovať sa nariadeniam požiarnej hliadky pracoviska (školy), ktorá je uvedená na výveske príslušného pracoviska
* v prípade vyhlásenia požiarneho poplachu sa pracovníci školy a žiaci riadia podľa požiarno-evakuačného plánu (textová a grafická časť), ktorý je vyvesený v priestoroch školy
* pri likvidácii požiaru dbajú, aby neprekážali pri zásahu jednotke požiarneho zboru a riadia sa pokynmi jeho veliteľa alebo sa zhromaždia mimo objektu školy podľa požiadaviek evakuačného plánu.

**E. POSTUP PRI OHLASOVANÍ POŽIARU A PRIVOLANÍ POMOCI**

* Na ohlasovanie požiaru, prípadne úrazu, či krádeže používame číslo integrovaného záchranného systému 112.
* Volajúci sa predstaví, povie, odkiaľ volá a z akého čísla, k akej udalosti došlo a v akom rozsahu, prípadne popíše mieru poranenia osoby.

**Zakazuje sa :**

* fajčiť a manipulovať s otvoreným ohňom vo všetkých priestoroch školy **(zákon č. 67/1997, § 7, ods. 1)**
* pohybovať sa v priestoroch, ktoré sú označené zákazom vstupu nepovolaným osobám
* zatarasovať prístupy k ručným hasiacim prístrojom, hydrantom, uzáverom plynu, vody a elektrickým rozvodným zariadeniam
* manipulovať bezdôvodne s hasiacimi prístrojmi, hydrantmi a bez povolenia vyučujúcich s náradím a ostatnými zariadeniami školy
* poškodzovať tabuľky a vývesky s informáciami o požiarnej ochrane

Prílohy:

Príloha č. 1: Vyhlásenie o oboznámení sa žiakov s BOZP

Príloha č. 2: Informovaný súhlas plnoletých žiakov, resp. zákonných zástupcov neplnoletých žiakov potrebný pri mimoškolských akciách

Prílohač.1

Vyhlásenie o oboznámení žiakov Katolíckeho gymnázia Štefana Moysesa v Banskej Bystrici s BOZP

**VYHLÁSENIE**

Svojím podpisom potvrdzujem, že som bol/a oboznámený/á so Zásadami bezpečnosti a ochrany zdravia pri výchove a vyučovaní, so školským poriadkom, so zásadami správania sa na exkurziách, školských výletoch, lyžiarskych a plaveckých kurzoch, účelových cvičeniach. Bol/a som oboznámený/á aj s povinnosťami týždenníkov, požiarnym poriadkom a poplachovými smernicami a tiež o správaní sa pri prechode medzi školskými objektmi.

V Banskej Bystrici trieda:

dátum................................................... triedny učiteľ:

|  |  |
| --- | --- |
| meno a priezvisko žiaka | podpis |
| 1. |  |
| 2. |  |
| 3. |  |
| 4. |  |
| 5. |  |
| 6. |  |
| 7. |  |
| 8. |  |
| 9. |  |
| 10. |  |
| 11. |  |
| 12. |  |
| 13. |  |
| 14. |  |
| 15. |  |
| 16. |  |
| 17. |  |
| 18. |  |
| 19. |  |
| 20. |  |
| 21. |  |
| 22. |  |
| 23. |  |
| 24. |  |
| 25. |  |
| 26. |  |
| 27. |  |
| 28. |  |
| 29. |  |
| 30. |  |
| 31. |  |
| 32. |  |
| 33. |  |
| 34. |  |
| 35. |  |

Príloha č. 2

Informovaný súhlas plnoletých žiakov, resp. zákonných zástupcov neplnoletých žiakov potrebný pri mimoškolských akciách (upravte podľa potreby)

***Katolícke gymnázium Štefana Moysesa, Hurbanova 9, 974 01 Banská Bystrica***

***Informovaný súhlas plnoletého žiaka / zákonného zástupcu neplnoletého žiaka***

Meno a priezvisko žiaka..........................................................................................................................

trieda..........................................šk. rok ..............................dátum uskutočnenia.....................................

Názov akcie...........................................................................................................................................

Program...........................................................................................................................................................................................................................................................................................................

Počet pedagogických zamestnancov...........................predpokladané náklady...............................................

Spôsob prepravy............................................................stravovanie........................................................

Odchod – čas a miesto........................................príchod – čas a miesto.....................................................

Žiak bol poučený o zásadách bezpečného správania a o možných rizikách nesprávneho konania, je povinný dodržiavať školský poriadok, riadiť sa pokynmi pedagogického dozoru. ..............................................

vedúci plánovaného podujatia

**Svojím podpisom potvrdzujem, že som bol informovaný o organizovaní horeuvedenej hromadnej školskej akcie a riadne poučený o dôsledkoch môjho súhlasu. Zároveň uvádzam tieto zdravotné problémy dieťaťa a iné závažné skutočnosti, ktoré by mohli mať vplyv na priebeh výletu:**

***S tým, aby sa tejto akcie zúčastnil/zúčastnila môj syn/moja dcéra súhlasím – nesúhlasím\****

V .............................................., dňa.........................................

Meno a priezvisko rodiča............................................................. Podpis rodiča.......................................

Podpis plnoletého žiaka: .....................................

**\* nehodiace sa prečiarknite**